Garèng: Wèh, dadi cêkak aos, sing kanggo pathokan, iki bôngsa kulonan, iki bôngsa wetanan, mung adat tatacarane, apadene kasusilane. Ora, Truk, aku saiki arêp takon dhisik, ing sarèhne ana bôngsa kulonan, bôngsa wetanan, apa ora ana bôngsa kidulan lan bôngsa loran, yaiku bôngsa-bôngsa sing dununge ana ing saêlore utawa sakiduling jagad, karêpku ing kene, mêsthi bae jagad Eropah, awit lumrahe sing digawe waton iya Eropah.